Държавен вестник, бр. 59, 2015 г., стр. 29

БРОЙ  59	
Д Ъ Р Ж А В Е Н  В Е С Т Н И К 	
СТР.  29  
може да отстрани констатираните пропуски 
чрез представяне на допълнителни документи 
и/или информация.
(6) Срокът по ал. 1 спира да тече през 
времето за отстраняване на пропуските в 
представените документи.
(7) Комисията изготвя доклад за дейност­
та си с предложение до ръководителя на 
Управляващия орган на ПРСР 2014 – 2020 г. 
за одобрение или отхвърляне на всеки от 
кандидатите.
Чл. 27. (1) Заявленията за подпомагане, 
преминали проверката за административно 
съответствие и допустимост, се оценяват от 
комисия, определена със заповед на министъра 
на земеделието и храните или оправомощено 
от него лице, в срок до 30 работни дни от 
назначаването.
(2) Комисията се назначава при условията 
и реда на чл. 25.
(3) Комисията по ал. 1 извършва техническа 
оценка на проектите съгласно приложение 
№ 10 и преценка за обоснованост на разходите.
(4) При преценката на обосноваността на 
разходите комисията може да използва опро­
стените разходи, посочени в приложение № 3, 
публично оповестени разходи за аналогични 
стоки/услуги и други и да потвърди или на­
мали заявените стойности на планираните 
дейности. 
(5) В случай на липса, непълнота или неточ­
ност на представените документи комисията 
уведомява писмено кандидата, който в срок 
до 5 работни дни от датата на уведомяването 
може да отстрани констатираните пропуски 
чрез представяне на допълнителни документи 
и/или информация.
(6) Срокът по ал. 1 спира да тече през 
времето за отстраняване на пропуските в 
представените документи.
(7) Заявление за подпомагане, получило 
по-малко от 50 точки на техническата оцен­
ка, не участва в класирането и се предлага 
на ръководителя на Управляващия орган на 
ПРСР 2014 – 2020 г. за отхвърляне.
(8) Комисията класира кандидатите по реда 
на чл. 26, ал. 3 и 4.
(9) Комисията отправя запитване за нали­
чие/липса на двойно финансиране по проек­
тите на класираните кандидати до съответния 
управляващ орган на оперативна програма 
съобразно планираните дейности. При наличие 
на двойно финансиране комисията предлага 
заявлението за отхвърляне.
(10) Комисията изготвя доклад за дей­
ността си с предложение до ръководителя на 
Управляващия орган на ПРСР 2014 – 2020 г. 
за одобрение или отхвърляне на всеки от 
кандидатите.
Чл. 28. (1) В срок до 5 работни дни от по­
лучаване на доклада по чл. 26, ал. 7 или по 
чл. 27, ал. 10 от комисията ръководителят на 
Управляващия орган на ПРСР 2014 – 2020 г. 
издава заповед за одобрение или за отхвърляне 
на всяко заявление до размера на обявения в 
поканата бюджет по чл. 21, ал. 1, т. 2.
(2) За заявления, които не могат да бъдат 
одобрени поради недостатъчен бюджет, но са 
получили повече от определения минимален 
брой точки, се издава заповед за одобрение с 
условие, че с кандидата може да бъде сключен 
договор по реда на чл. 29, ал. 4. 
(3) Заповедта по ал. 1 се връчва на канди­
дата и може да се обжалва по реда на Адми­
нистративнопроцесуалния кодекс.
(4) Резултатите от оценката се публикуват 
на страницата на ПРСР.
Раздел ІІ
Договор за предоставяне на финансова помощ
Чл. 29. (1) В срок до 10 работни дни от 
датата на уведомяването по чл. 28, ал. 3 за 
одобряване на заявлението кандидатът следва 
да подпише тристранен договор за предоста­
вяне на финансова помощ с МЗХ и ДФЗ – РА.
(2) В срока по ал. 1 кандидатът представя:
1. свидетелство за съдимост на предста­
вляващия кандидата и всеки от партньорите, 
издадено не по-рано от един месец преди 
предоставянето му;
2. декларация за нередности съгласно 
приложение № 11; декларации се попълват от 
представляващия кандидата, партньора/ите 
и от всички членове на управителния орган 
на кандидата и партньора/ите, а в случай, 
че членове са юридически лица – от техния 
представител в управителния орган; когато 
кандидат или партньор е община, декларацията 
се попълва от кмета на общината.
(3) Ако в срока по ал. 1 кандидатът не се 
яви за сключване на договор или не представи 
някой от документите по ал. 2, МЗХ уведо­
мява писмено кандидата, че е загубил право 
на подпомагане по одобреното заявление. 
(4) След изтичане на срока по ал. 1 МЗХ 
може да предложи на следващия в класирането 
кандидат, одобрен по реда на чл. 28, ал. 2, да 
подпише договор.
Чл. 30. (1) Бенефициентът може да подаде 
искане за промяна на договора в МЗХ не по-
късно от два месеца преди изтичане на срока 
за изпълнение на дейностите по проекта, към 
което се прилагат доказателства за преценката 
на основателността на искането.
(2) Не се допуска изменение и/или допъл­
нение на договора, което: 
1. засяга основна цел на дейността;
2. води до несъответствие с цели, дейности, 
изисквания и критерии за оценка, определени 
в тази наредба;
3. води до увеличение на стойността на 
договорената финансова помощ;
4. удължава срока за изпълнение на про­
екта по чл. 32.